
Európai férfi labdarúgó-válogatottak rangsorolása Bradley–Terry módszer segítségével

Kulcsszavak: Bradley-Terry; Európa; labdarúgás; rangsor
Dolgozatom fő témája az európai férfi futball-válogatottak rangsorolása a Bradley-Terry módszer segítségével. A vizsgált kutatási kérdés, hogy az általam használt módszertannal képzett rangsorok mennyire korrelálnak a FIFA-világranglistával és a Nemzetek Ligája végeredményével. A kérdés relevanciáját növeli, hogy a nemrégen befejeződött 2022-es katari világbajnokság kapcsán újból vita tárgya lett, hogy vajon tényleg a legerősebb válogatott lett-e a győztes. Az eredmények azt mutatják, hogy a Spearman-rangkorrelációk minden összehasonlításban 0,94 felettiek lettek, vagyis statisztikai értelemben igen hasonló rangsorokat kaptam. A nagyfokú egyezőséget a Kendall W-együttható, amellyel több rangsort vizsgálunk egyszerre, és a rangsorok vizuális ábrázolása is megerősítette.



